Document ID: 32012R1259

REGULAMENTUL (UE) NR. 1259/2012 AL CONSILIULUI
din 3 decembrie 2012
privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Uniunea Europeană și Republica Islamică Mauritania pentru o perioadă de doi ani și de modificare a Regulamentului (CE) nr. 1801/2006
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 43 alineatul (3)
având în vedere propunerea Comisiei Europene,
întrucât:
(1)
La 30 noiembrie 2006, Consiliul a adoptat Regulamentul (CE) nr. 1801/2006 privind încheierea Acordului de parteneriat în domeniul pescuitului între Comunitatea Europeană și Republica Islamică Mauritania (1) (denumit în continuare „acordul de parteneriat”).
(2)
La 26 iulie 2012, a fost parafat un nou protocol la acordul de parteneriat (denumit în continuare „noul protocol”). Noul protocol acordă navelor din UE posibilități de pescuit în apele asupra cărora Mauritania își exercită suveranitatea sau jurisdicția în materie de pescuit.
(3)
La 18 decembrie 2012, Consiliul a adoptat Decizia 2012/827/UE (2) privind semnarea și aplicarea provizorie a noului protocol.
(4)
Ar trebui definită cheia de repartizare a posibilităților de pescuit între statele membre pentru perioada de aplicare a noului protocol.
(5)
În conformitate cu Regulamentul (CE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare (3), în cazul în care se constată că autorizațiile de pescuit sau posibilitățile de pescuit acordate Uniunii în temeiul noului protocol nu sunt utilizate pe deplin, Comisia informează statele membre în cauză. Se consideră că lipsa unui răspuns într-un termen care se stabilește de către Consiliu echivalează cu confirmarea faptului că navele statului membru în cauză nu utilizează pe deplin posibilitățile de pescuit care le-au fost alocate în perioada respectivă. Este oportun să se stabilească termenul respectiv.
(6)
Protocolul actual a expirat la 31 iulie 2012. Noul protocol ar trebui să se aplice cu titlu provizoriu de la data semnării sale și, prin urmare, este oportun ca prezentul regulament să se aplice începând cu aceeași dată,
ADOPTĂ PREZENTUL REGULAMENT:
Articolul 1
(1) Posibilitățile de pescuit stabilite în temeiul Protocolului de stabilire a posibilităților de pescuit și a contribuției financiare prevăzute de Acordul de parteneriat în sectorul pescuitului între Uniunea Europeană și Republica Islamică Mauritania pentru o perioadă de doi ani (denumit în continuare „protocolul”) iau în considerare capturile efective dintre 2008 și 2012 și sunt alocate statelor membre după cum urmează:
(a)
Categoria 1 - nave de pescuit crustacee cu excepția langustelor și a crabilor (număr maxim de nave: 36)
Spania
4 150 tone
Italia
600 tone
Portugalia
250 tone
(b)
Categoria 2 - traulere (nefrigorifice) și nave de pescuit cu paragate de fund pentru merluciu negru (număr maxim de nave: 11)
Spania
4 000 tone
(c)
Categoria 3 - nave de pescuit specii demersale, altele decât merluciu negru, cu alte unelte decât traulul (număr maxim de nave: 9)
Spania
2 500 tone
(d)
Categorie 4 - Nave de crabi
Spania
200 tone
(e)
Categoria 5 - nave de pescuit oceanic de ton cu plasă-pungă
Spania
17 licențe
Franța
5 licențe
(f)
Categoria 6 - Nave de pescuit ton cu platformă și paragate și nave de pescuit cu paragate plutitoare
Spania
18 licențe
Franța
4 licențe
(g)
Categoria 7 - traulere frigorifice pentru pești pelagici:
Germania
15 396 tone
Franța
3 205 tone
Letonia
66 087 tone
Lituania
70 658 tone
Țările de Jos
76 727 tone
Polonia
32 008 tone
Regatul Unit
10 457 tone
Irlanda
10 462 tone
Un număr maxim de 19 nave pot fi desfășurate în același timp în apele Mauritaniei. În caz de neutilizare a licențelor în categoria 8, un număr maxim de 16 licențe semestriale pot fi adăugate din categoria 8.
Pe durata celor doi ani de valabilitate a protocolului, statele membre dețin următorul număr de licențe trimestriale:
Germania
8
Franța
4
Letonia
40
Lituania
44
Țările de Jos
32
Polonia
16
Irlanda
4
Regatul Unit
4
Statele membre depun eforturi să comunice Comisiei dacă anumite licențe pot fi puse la dispoziția altor state membre.
(h)
Categoria 8 - nave nefrigorifice pentru pești pelagici
Irlanda
15 000 tone
În caz de neutilizare, aceste posibilități de pescuit pot fi transferate la categoria 7, conform metodei de alocare a respectivei categorii.
Un număr maxim de 16 licențe semestriale pot fi desfășurate în apele Mauritaniei. În caz de neutilizare, aceste licențe pot fi transferate la categoria 7.
Irlanda deține 16 licențe trimestriale (cu posibilitatea transferului la categoria 7, în cazul în care nu sunt utilizate).
Irlanda comunică Comisiei până la data de 1 iulie a fiecărui an de valabilitate a protocolului dacă posibilitățile de pescuit pot deveni disponibile pentru alte state membre.
(2) Regulamentul (CE) nr. 1006/2008 se aplică fără a se aduce atingere acordului de parteneriat.
(3) În cazul în care cererile de autorizații de pescuit din partea statelor membre menționate la alineatul (1) nu epuizează posibilitățile de pescuit stabilite prin protocol, Comisia ia în considerare cererile de autorizații de pescuit din partea oricărui alt stat membru în conformitate cu articolul 10 din Regulamentul (CE) nr. 1006/2008.
(4) Termenul în care statele membre trebuie să confirme că nu utilizează pe deplin posibilitățile de pescuit care le-au fost alocate, așa cum este prevăzut la articolul 10 alineatul (1) din Regulamentul (CE) nr. 1006/2008, este stabilit la 10 zile lucrătoare de la data la care Comisia informează statele membre că posibilitățile de pescuit nu au fost utilizate pe deplin.
Articolul 2
Articolul 2 din Regulamentul (CE) nr. 1801/2006 se abrogă.
Articolul 3
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Regulamentul se aplică de la data semnării protocolului.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 3 decembrie 2012.

Labels: 18
15
5
6